Държавен вестник, бр. 46, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  46
2. постигнати резултати от изпълнението 
на проекта по етапи, ако проектът се изпъл­
нява на етапи, и кратък анализ на тяхната 
приложимост, в т. ч.:
а) списък на научните публикации, израбо­
тени във връзка с проекта, с интернет връзка 
към публикациите в електронната страница 
на списанието, в което са публикувани, и/
или към публично достъпни електронни ко­
пия на публикациите в Портала за отворена 
наука съгласно чл. 78, ал. 1 от ЗННИИ, а за 
издания, публикувани само в печатен вид, се 
публикуват началната страница, страницата 
с отбелязано финансиране от Фонда и други 
страници по желание на научния колектив;
б) интернет връзка към публично достъп­
ните научни данни, за които е приложимо;
в) за проекти за индустриални научни 
изследвания или експериментално развитие 
се публикува и заявка за патент или друга 
форма на защита на интелектуална собстве­
ност при спазване на условията на Рамката 
за държавни помощи за научни изследвания, 
развитие и иновации, а именно – дейностите 
да са извършени от научна организация или 
научноизследователска инфраструктура и 
всички приходи от тях да се реинвестират 
в основните дейности на научната органи­
зация или научноизследователската инфра­
структура;
3. друга информация, свързана с проек­
та, като предложения за индустриални или 
други полезни за обществото приложения 
на резултатите.
(3) Ръководителят на научния колектив 
отговаря за създаването и обновяването на 
страницата на проекта. Информацията се 
съхранява за срока по чл. 31, ал. 4.
Чл. 91. (1) Ръководителите на научни ко­
лективи представят в сроковете, предвидени 
в договора:
1. междинни научни и финансови отчети 
за изпълнението на проекта;
2. окончателен научен и финансов отчет 
за изпълнението на проекта.
(2) Междинен научен и финансов отчет 
се изготвя за всеки етап от изпълнението 
на проекта, когато такива са предвидени, а 
при необходимост може да включва и актуа­
лизирана работна програма и актуализиран 
финансов план на проекта за следващия етап.
(3) Окончателен научен и финансов от­
чет се изготвя за цялостното изпълнение 
на проекта.
(4) В отчетите се включва информация за 
промените, направени по реда на чл. 84 – 87.
(5) Ако междинен или окончателен отчет 
по проект не бъде предаден до два месеца 
след изтичане на определения срок по ал. 1, 
Фондът предприема действия, предвидени в 
договора за финансиране. Ръководителят и 
членовете на научния колектив на проекта 
нямат право да участват в колективи за по­
даване на нови проектни предложения по 
конкурси на Фонда до предаване на отчета.
(6) Ако междинен или окончателен отчет 
по проект не бъде предаден до шест месеца 
след изтичане на определения срок по ал. 1, 
Фондът предприема действия за възста­
новяване изцяло на сумата за съответния 
отчетен период от базовата организация и 
партньорските организации, ако има таки­
ва. Ако забавянето се дължи на непредаден 
научен отчет, ръководителят и членовете на 
научния колектив на проекта нямат право 
да участват в колективи за подаване на нови 
проектни предложения по конкурси на Фонда 
за срок три години.
(7) В срока за представяне на окончателния 
финансов отчет се възстановяват на Фонда 
и неизразходваните средства по проекта, а 
когато финансовият одит на отчета на про­
екта е осъществен от одитор, определен от 
базовата организация по проекта, в същия 
срок се възстановяват и сумите, определени 
като недопустими или непризнати разходи.
Чл. 92. (1) Научният отчет се представя на 
български език, а в определени в Насоките 
за кандидатстване или в договора за финан­
сиране на проекта случаи – и на английски 
език, и включва:
1. кратко описание на осъществените из­
следвания или дейности по всеки от работните 
пакети, описание на постигнатото по всеки 
от очакваните научни резултати за дадения 
етап и обяснение на причините, ако част 
от очакваните резултати не са постигнати;
2. списък на научните публикации (публи­
кувани и/или приети за печат), включващи 
научни изследвания, финансирани по про­
екта, отговарящи на изискването по чл. 82, 
както и копия на хартиен или електронен 
носител от тези публикации; в случаите, при 
които една публикация се отчита в повече 
от един проект, финансиран от Фонда или 
друг източник от страната, това се описва в 
отчета, като се отбелязва приносът на всеки 
от проектите за публикацията в проценти;
3. списък на участията в научни форуми 
или посещения в научни организации в 
чужбина, на които са представени резултати 
от проекта;